
Определение №96/23.07.2018 по ч. нак. д. №703/2018 на ВКС, НК, I н.о.
 


 	
	 №96	
	 	
	 гр. София, 23 юли 2018 год.	
	 	
	ВЪРХОВНИЯТ КАСАЦИОНЕН СЪД на РЕПУБЛИКА БЪЛГАРИЯ, първо наказателно отделение, в закрито заседание на двадесет и трети юли през две хиляди и осемнадесета година, в състав: 	
	 	
	 ПРЕДСЕДАТЕЛ: НИКОЛАЙ ДЪРМОНСКИ 	
	 	
	 ЧЛЕНОВЕ: ЛАДА ПАУНОВА	
	 	
	 ВАЛЯ РУШАНОВА	
	 	
	при участието на секретаря …………. и в присъствието на прокурора П. Долапчиев изслуша докладваното от съдия Рушанова частно наказателно дело № 703/2018 година и за да се произнесе, взе предвид следното: 	
	 	
		
		
		
	Производството е по реда на чл. 351, ал. 6 от НПК.	
	 	
	Образувано е по частна жалба от З. Г. И. срещу разпореждане на съдия при въззивния апелативен съд от 05.06.2018г. по внчд № 65/2018г. по описа на АС-Варна, с което е върната касационната жалба на И. срещу определение№163/23.05.2018г. по внчд № 65/2018г. по описа на същия съд.	
	 	
	В частната жалба се твърди, че разпореждането на съдията-докладчик не е било съобразено с процесуалния закон, като се поставя акцент на обстоятелството, че предмет на атакуване е акт на апелативния съд, поради което са налице предпоставките на чл. 346 за допустимост на касационната жалба срещу постановеното въззивно определение. Претендира се отмяна на атакуваното разпореждане.	
	 	
	Прокурорът при Върховна касационна прокуратура е изразил становище, че жалбата е неоснователна.	
	 	
	ВЪРХОВНИЯТ КАСАЦИОНЕН СЪД, първо наказателно отделение, намери следното:	
	 	
	Пред Окръжен съд – Варна, по предложение на окръжния прокурор, е било инициирано производство по чл. 306, ал. 1, т. 1 от НПК за определяне на осн. чл. 25, ал. 1 във връзка с чл. 23, ал. 1 от НК на общо най-тежко наказание по отношение на жалбоподателя З. Г. И.. По образуваното чнд № 71/2018г. по описа на ОС - Варна е постановено определение № 138/07.02.18г., с което на осн. чл. 25, ал. 1 във връзка с чл. 23, ал. 1 от НК съдът групирал наказанията по различни осъждания на И. и приложил разпоредбата на чл. 24 от НК като увеличил наложеното общо най-тежко наказание с Ѕ, а именно с 2/две/ години лишаване от свобода. Съдът привел в изпълнение и наказание лишаване от свобода на осн. чл. 68, ал. 1 от НК.	
	 	
	По жалба на осъдения срещу посоченото определение било образувано внчд № 65/2018г. по описа на АС - Варна, по което било постановено определение №163/23.05.2018г. С него първоинстанционното определение било потвърдено изцяло. 	
	 	
	Именно посоченото въззивно определение е предмет на депозираната от И. касационна жалба, върната от съдията-докладчик при въззивния съд с разпореждане от 05.06.2018г., като недопустима.	
	 	
	Видно е, че определението на Апелативния съд - Варна е извън обхвата на съдебни актове, подлежащи на касационна проверка по чл. 346, т. 3 от НПК, тъй като макар и да е по въпросите по чл. 306, ал. 1, т. 1 от НПК, апелативният съд се е произнесъл като въззивна инстанция. Известно е, че на касационна проверка подлежат само присъдите, решенията и определенията, изрично посочени в чл. 346 от НПК, като определенията по чл. 306, ал. 1 от НПК/независимо дали на окръжен или на апелативен съд/ могат да бъдат обжалвани само в хипотезата на нова присъда - когато въззивният съд се е произнесъл за първи път. В този случай касационният контрол е допустим, тъй като чрез него, на засегнатите с акта на въззивния съд за първи път права и законни интереси, се осигурява защита пред още една инстанция/ТР № 3/2009г. по т. д. № №3/2009г. на ОСНК; Р. № 32 от 29.03.2016 г. на ВКС по ч. н. д. № 263/2016 г., III н. о/. Настоящият случай не е такъв. Определението, макар и произнесено от апелативен съд, не е постановено за първи път от въззивната инстанция, поради което, като е приел, че въззивния акт не подлежи на касационна проверка и съответно е върнал подадената жалба, съдията-докладчик правилно е приложил разпоредбата на чл. 351, ал. 5, т. 3 от НПК и разпореждането му следва да бъде оставено в сила.	
	 	
	Касационната инстанция би могла да извърши проверка на определение № 163/ 23.05.2018г. по внчд № 65/2018г. на Апелативен съд - Варна единствено по глава ХХХІІІ от НПК - възобновяване на наказателни дела, при наличие на съответните предпоставки за допустимост.	
	 	
	По изложените съображения, Върховният касационен съд, на основание чл. 351, ал. 6 от НПК	
	 	
	 ОПРЕДЕЛИ: 	
	 	
	 ОСТАВЯ В СИЛА разпореждане от 05.06.2018г., с което съдия от въззивния съд е върнал касационната жалба срещу определение № 163/ 23.05.2018г. по внчд № 65/ 2018г. по описа на Апелативен съд - Варна.	
	 	
	 Определението не полежи на обжалване.	
	 	
	 ПРЕДСЕДАТЕЛ:	
	 	
	 ЧЛЕНОВЕ:	

